แง้ม “มาร์เก็ตแคป” ต้นปี CPALL เขี่ย DELTA ตกท็อปสาม OR ติดจรวจขึ้นที่ 11
“ข่าวหุ้นธุรกิจออนไลน์” ได้ทำการสำรวจข้อมูลเกี่ยวกับ มู …
13 ก.พ. 2564

“ข่าวหุ้นธุรกิจออนไลน์” ได้ทำการสำรวจข้อมูลเกี่ยวกับ มูลค่าหลักทรัพย์ตามราคาตลาด หรือ Market Capitalization ของตลาดหุ้นไทยในปี 2563 เพื่อนำมาเปรียบเทียบกับ ณ ปัจจุบัน (11 ก.พ. 64) โดยทีมข่าวขอนำเสนอเพียงแค่หุ้นที่มีมาร์เก็ตแคปสูงสุดใน 10 อันดับแรก (ไม่รวม Foreign) ประกอบด้วย
1.บริษัท ปตท. จำกัด (มหาชน) หรือ PTT, 2.บริษัท ท่าอากาศยานไทย จำกัด (มหาชน) หรือ AOT, 3.บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA, 4.บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, 5 บริษัท ซีพี ออลล์ จำกัด (มหาชน) หรือ CPALL, 6.บริษัท ปูนซิเมนต์ไทย จำกัด(มหาชน) หรือ SCC, 7.บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, 8.บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP, 9.บริษัท กรุงเทพดุสิตเวชการ จำกัด(มหาชน) หรือ BDMS และ 10.ธนาคารไทยพาณิชย์ จำกัด (มหาชน) หรือ SCB

ทั้งนี้ เมื่อลองเปรียบเทียบกับมาร์เก็ตแคปล่าสุด ของ ณ วันที่ 11 ก.พ. 64 พบว่าหลักทรัพย์หลายตัวมีการเปลี่ยนอันดับขึ้นลง โดยอันดับ 1 และ 2 ยังคงเป็น PTT และ AOT ส่วนอันดับ 3 คือ CPALL ที่เบียดขึ้นมาแทน DELTA ที่ร่วงไปอันดับ 5 ขณะที่อันดับที่ 4 ยังคงเป็นของ ADVANC

ทั้งนี้ จากการสำรวจหุ้น OR พบว่ามีมาร์เก็ตแคปสูงมาที่อันดับ 11 หลังเข้าทำการซื้อขายในตลาดหลักทรัพย์วานนี้ (11 ก.พ.) เป็นวันแรก

อีกทั้งเมื่อวันที่ 11 ก.พ.ที่ผ่านมา OR ปิดเทรดวันแรกที่ระดับ 29.25 บาท บวก 11.25 บาท หรือ 62.50% ด้วยมูลค่าซื้อขาย 4.74 หมื่นล้านบาท ซึ่งสามารถทุบสถิติมูลค่าซื้อขายวันแรกสูงสุดของบริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ที่ทำไว้ก่อนหน้านี้ที่ระดับ 2.53 หมื่นล้านบาท